JayJayThrowThrow/commonwealth-wiki-mix huggingface dataset:
মাইকেল ক্যারিক

মাইকেল আড্রিয়ান ক্যারিক (জন্ম জুলাই ২৮, ১৯৮১) একজন ইংরেজ ফুটবলার যিনি বর্তমানে ম্যানচেস্টার ইউনাইটেডের হয়ে মধ্যামাঠে খেলেন।
ক্যারিয়ার

সম্মাননা

* এফ.এ. প্রিমিয়ার লিগ: ২০০৬/০৭
তথ্যসূত্র
বহিঃসংযোগ

*
* Profile at Man Utd Website
* Football Fans Articles about Michael Carrick


বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:২০০৬ ফিফা বিশ্বকাপের খেলোয়াড়
বিষয়শ্রেণী:ইংরেজ পুরুষ ফুটবলার
বিষয়শ্রেণী:১৯৮১-এ জন্ম
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:বার্মিংহ্যাম সিটি ফুটবল ক্লাবের খেলোয়াড়
বিষয়শ্রেণী:সুইন্ডন টাউন ফুটবল ক্লাবের খেলোয়াড়
বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড়
বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড়
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:জীবিত ব্যক্তি
বিষয়শ্রেণী:ইংল্যান্ডের আন্তর্জাতিক ফুটবলার
বিষয়শ্রেণী:ওয়ালজেন্ড বয়েজ ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:ইংরেজ ফুটবল ম্যানেজার
বিষয়শ্রেণী:প্রিমিয়ার লিগের ম্যানেজার
বিষয়শ্রেণী:ইংরেজ আত্মজীবনীকার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
মিশন কাশ্মীর

মিশন কাশ্মীর হল বিধু বিনোদ চোপড়া পরিচালিত একটি ভারতীয় অ্যাকশন-থ্রিলার হিন্দি চলচ্চিত্র। এটি ২০০০ সালের অক্টোবর ২৭ তারিখে মুক্তি পায়। ছবিটির প্রধান চরিত্র ভারতের কাশ্মীরের আলতাফ নামের এক তরুণ, যে ছোটবেলায় তার মা বাবার ঘাতক এক পুলিশ অফিসারের কাছেই পালিত হয়। যখন সে তা বুঝতে পারে, সে প্রতিশোধপরায়ণ হয়ে ওঠে। ছবিটি মুক্তির পর সমালোচক ও ব্যাবসায়িক উভয় ক্ষেত্রেই সাফল্য পায়। ছবিটির প্রধান চরিত্রে অভিনয় করেন সঞ্জয় দত্ত, হৃতিক রোশন, প্রীতি জিন্টা, জ্যাকি শ্রফ, সোনালী কুলকার্নী প্রমুখ।
কুশীলব

* সঞ্জয় দত্ত - এনায়েত খান
* হৃতিক রোশন - আলতাফ
* প্রীতি জিন্টা - সুফিয়া পারভেজ
* জ্যাকি শ্রফ - হিলাল কোহিস্তানি
* সোনালী কুলকার্নী - নীলিমা খান
* পুরু রাজ কুমার - মালিক উল খান
* অভয় চোপড়া - অভিনাশ মাত্থো
* বীনিত শর্মা - গুরদীপ সিং
* রাজেন্দ্র গুপ্ত - চিফ সেক্রেটারি
* অশোক বানথিয়া - শরাফাত
* মোহসিন মেনন - কিশোর আলতাফ
* হিনা বিশ্বাস - কিশোরী সুফিয়া
* যোগিন সুনী - ইরফান
* রোহিত দুয়া - গুরু
পুরস্কার ও মনোনয়ন

;ফিল্মফেয়ার পুরস্কার
* বিজয়ী: শ্রেষ্ঠ মারপিঠ - অ্যালান আমিন
* মনোনীত: শ্রেষ্ঠ চলচ্চিত্র - বিধু বিনোদ চোপড়া
* মনোনীত: শ্রেষ্ঠ পরিচালক - বিধু বিনোদ চোপড়া
* মনোনীত: শ্রেষ্ঠ অভিনেতা - সঞ্জয় দত্ত
* মনোনীত: শ্রেষ্ঠ পার্শ্ব অভিনেত্রী - সোনালী কুলকার্নী
* মনোনীত: শ্রেষ্ঠ খল অভিনেতা - জ্যাকি শ্রফ
* মনোনীত: শ্রেষ্ঠ চিত্রগ্রহণ - বিনোদ প্রধান
;আইফা পুরস্কার
* বিজয়ী: শ্রেষ্ঠ চিত্রগ্রহণ - বিনোদ প্রধান
* মনোনীত: শ্রেষ্ঠ চলচ্চিত্র - বিধু বিনোদ চোপড়া
* মনোনীত: শ্রেষ্ঠ পরিচালক - বিধু বিনোদ চোপড়া
* মনোনীত: শ্রেষ্ঠ অভিনেতা - সঞ্জয় দত্ত
* মনোনীত: শ্রেষ্ঠ পার্শ্ব অভিনেত্রী - সোনালী কুলকার্নী
* মনোনীত: শ্রেষ্ঠ খল অভিনেতা - জ্যাকি শ্রফ
তথ্যসূত্র
বহিঃসংযোগ

বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় যুদ্ধ চলচ্চিত্র
বিষয়শ্রেণী:২০০০-এর চলচ্চিত্র
বিষয়শ্রেণী:২০০০-এর দশকের মারপিটধর্মী চলচ্চিত্র
বিষয়শ্রেণী:বিধু বিনোদ চোপড়া পরিচালিত চলচ্চিত্র
বিষয়শ্রেণী:বিধু বিনোদ চোপড়া প্রযোজিত চলচ্চিত্র
বিষয়শ্রেণী:বিধু বিনোদ চোপড়ার চিত্রনাট্য
বিষয়শ্রেণী:প্রতিশোধ বিষয়ক চলচ্চিত্র
বিষয়শ্রেণী:জম্মু ও কাশ্মীরের পটভূমিতে চলচ্চিত্র
বিষয়শ্রেণী:ভারতে সন্ত্রাসবাদ সম্পর্কে চলচ্চিত্র
বিষয়শ্রেণী:চলচ্চিত্রে ভারতীয় সেনাবাহিনী
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:জম্মু ও কাশ্মীরে ধারণকৃত চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
বিষয়শ্রেণী:চলচ্চিত্রে কাশ্মীর সংঘাত
বিষয়শ্রেণী:শ্রীনগরে ধারণকৃত চলচ্চিত্র
পার্সিস খামবাট্টা

পার্সিস খামবাট্টা () (জন্ম: ২রা অক্টোবর, ১৯৪৮ - মৃত্যু: ১৮ই আগস্ট, ১৯৯৮) একজন ভারতীয় মডেল ও অভিনেত্রী। পার্সি বংশোদ্ভূত ও জরাথুস্ট্র ধর্মাবলম্বী পার্সিসের জন্ম ভারতের মুম্বাই শহরে।

মাত্র ১৫ বছর বয়সে তিনি মিস ইন্ডিয়া প্রতিযোগিতায় জয়লাভ করেন, এবং ১৯৬৫ সালের মিস ইউনিভার্স প্রতিযোগিতায় অংশ নেন। কিন্তু তার পশ্চিমী (অভারতীয়) চেহারার জন্য তিনি ভারতীয় চলচ্চিত্রে সাফল্য অর্জন করতে পারেন নাই। পরে তিনি আন্তর্জাতিক চলচ্চিত্রে অভিনয় শুরু করেন। এছাড়া রেভলন সহ আরও কিছু পণ্যের মডেল হিসাবে কাজ করেন। ১৯৭৫ সালে তিনি দি উইলবি কন্সপিরেসি ছবিতে পার্শ্ব-চরিত্রে অভিনয় করেন। তার সবচেয়ে বিখ্যাত চলচ্চিত্র হল স্টার ট্রেক সিরিজের স্টার ট্রেক:দি মোশান পিকচার (১৯৭৯) যেখানে তিনি লেফটেন্যান্ট ইলিয়া নামক একটি মুখ্য চরিত্রে অভিনয় করেন। পরে তিনি নাইটহক্‌স (১৯৮১) ও মেগাফোর্স (১৯৮২) ছবিতেও অভিনয় করেছেন।

১৯৮০র দশকের শুরুর দিকে তার হৃদপিন্ডে বাইপাস সার্জারি করা হয়। ১৯৯৭ সালে তিনি প্রাইড অফ ইন্ডিয়া নামে মিস ইন্ডিয়া প্রতিযোগিতায় বিজয়ীদের উপরে একটি বই লিখেন। বইটি তিনি মাদার তেরেসাকে উৎসর্গ করেন, এবং এ থেকে প্রাপ্ত অর্থ মিশনারিস অফ চ্যারিটি নামক দাতব্য প্রতিষ্ঠানে দান করেন।

তার সর্বশেষ টেলিভিশন অভিনয় ছিল লয়স অ্যান্ড ক্লার্ক: দি নিউ অ্যাডভেঞ্চার্‌স অফ সুপারম্যান সিরিজের একটি পর্বে। ১৯৯৮ সালে পার্সিস খামবাট্টা হৃদরোগে আক্রান্ত হয়ে দক্ষিণ মুম্বাই এর মেরিন হাসপাতালে মারা যান। পার্সিস খামবাট্টাই একমাত্র ভারতীয় যিনি একাডেমি এওয়ার্ড অনুষ্ঠানে পুরস্কার প্রদান করেছেন। তিনি ১৯৭৯ সালের একাডেমি এওয়ার্ড অনুষ্ঠানে পুরস্কার দিয়েছিলেন।
তথ্যসূত্র
বহিঃসংযোগ

* www.persiskhambatta.com
*
*
* Persis Khambatta - In Memoriam
*


বিষয়শ্রেণী:১৯৪৮-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মিস ইউনিভার্স ১৯৬৫-এর প্রতিযোগী
বিষয়শ্রেণী:পারসির ব্যক্তিত্ব
বিষয়শ্রেণী:মুম্বইয়ের নারী মডেল‎
বিষয়শ্রেণী:পারসি ব্যক্তি
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মুম্বইয়ের পারসি ব্যক্তি
যদি কিছু মনে না করেন

যদি কিছু মনে না করেন ফজলে লোহানী উপস্থাপিত বাংলাদেশ টেলিভিশনের একটি ম্যাগাজিন অনুষ্ঠান। আশি ও নব্বইএর দশকে এটি প্রচারিত হয়।এটি অনেক জনপ্রিয় ছিল। এটি বিটিভির প্রথম জনপ্রিয় ম্যাগাজিন অনুষ্ঠান। জনপ্রিয় উপস্থাপক হানিফ সংকেত এই অনুষ্ঠানের মাধ্যমেই টেলিভিশন জগতে পা রাখেন। সমাজের নানা চিত্র প্রকাশের জন্য বিভিন্ন গ্রামে ঘুরে অনুষ্ঠান করায় লোহানী তখন খুব জনপ্রিয় ছিলেন। প্রচার কালঃ ১৯৭৭ থেকে ১৯৮৫।
পর্যায় বৃত্তিঃ পাক্ষিক।
ব্যপ্তিঃ ৩০ মিনিট।
তথ্যসূত্র

বিষয়শ্রেণী:বাংলাদেশ টেলিভিশনের অনুষ্ঠান


বিষয়শ্রেণী:বাংলাদেশ টেলিভিশনের মৌলিক অনুষ্ঠান
সত্তা

সত্তা হল যেকোন কিছু যার পৃথক এবং আলাদা অস্তিত্ব আছে। তবে এখানে অস্তিত্ব, পার্থিব নাও হতে পারে। অর্থাৎ এনটিটি বলতে জীবন্ত কিছু হতে হবে এমন কোন কথা নেই।

কমপিউটার সাইন্সের পরিভাষায় এনটিটি হল যেকোন সফটওয়্যার, হার্ডওয়ার ডিভাইস অথবা কমপিউটার ব্যবহারকারী।
বিশেষায়িত ব্যবহারসমূহ

* ডিবিএমএস কিংবা ডেটাবেজ ম্যানেজমেন্ট সিস্টেমের পরিভাষায় এনটিটি হলো, এমন ব্যক্তি বা বস্তু যার সম্পর্কে ডেটা বা তথ্য সংগ্রহ করা যায়।
তথ্যসূত্র

বিষয়শ্রেণী:সত্তা
বিষয়শ্রেণী:অধিবিদ্যার ধারণা
বিষয়শ্রেণী:মূল বিষয়ের নিবন্ধ
বিষয়শ্রেণী:বস্তু
ইন্টারফেস

ইন্টারফেস দুটি এনটিটির মধ্য যোগাযোগের মাধ্যম বা সীমানাকে সংজ্ঞায়িত করে। মূলত এটি একটি এবসট্রাকশন যা একটি এনটিটি যোগাযোগের জন্য নিজেকে প্রদান করে থাকে, বাইরের যেকোন এনটিটিকে। এর ফলে বাইরের কোন এনটিটি কোন একটি এনটিটির নিজস্ব মেথড গুলোকে ব্যবহার করতে পারলেও পরিবর্তন করতে পারে না। যেহেতু ইন্টারফেস একটি পরোক্ষ যোগাযোগ ব্যবস্থা তাই সরাসরি যোগাযাগের চেয়ে এটি কিছুটা ব্যয়বহুল। এছাড়াও, এটি এনক্যাপসুলেশন নিশ্চিত করে এবং সিস্টেমের স্থিতিশীলতা বাড়ায়।
ইন্টারফেস ব্যবহার

ইন্টারফেসের ধারণা মডিউলার প্রোগ্রামিং - এর প্রধান ভিত্তি । এটি অবজেক্ট ওরিয়েন্টেড প্রোগ্রামিং -এর প্রধান উপাদান। অবজেক্ট ওরিয়েন্টেড প্রোগ্রামিং-এ একটি অবজেক্টের ইন্টারফেস হল কিছু মেথডের সেট যেগুলোর জন্য উক্ত অবজেক্ট অবশ্যই সারা দিতে বাধ্য থাকবে। উল্লেখ্য, কোন অবজেক্ট তার নিজের ভেরিয়েবলগুলোকে তার ইন্টারফেসের অংশ হিসাবে দেয় না বরং একে একসেস কারার জন্য থাকে একসেসর মেথড।

ঐতিহাসিকভাবে সি প্রোগ্রামিং ল্যাংগুয়েজের হেডার ফাইলের ব্যবহার থেকে ইন্টারফেসের উ‍‍ৎপত্তি হয়। তবে বিভিন্ন প্রোগ্রামিং ল্যাংগুয়েজে ইন্টারফেসের সংজ্ঞার্থ এবং ব্যবহার বিভিন্ন। নিন্মলিখিত প্রোগ্রামিং ল্যাংগুয়েজ গুলোতে ইন্টারফেসের ব্যবহার আছে :

* মেসা
* মডিউলা
* মডিউলা - ২
* মডিউলা - ৩
* এডা
* অবজেক্টটিভ সি
* এবিরন
* জাভা
* সি সার্প
* ডি
* পাইথন
* পি এইচ পি
* ডেলফি
* রিয়েল বেসিক
* একশন স্ক্রিপ্ট
* এম এল
* ভিজুয়াল বেসিক
তথ্যসূত্র

বিষয়শ্রেণী:কম্পিউটার প্রোগ্রামিং
বিষয়শ্রেণী:প্রোগ্রামিং গঠন
নাগিব মাহফুজ

থাম্ব|১৯৬০ এর দশকে মাহফুজ
নাগিব মাহফুজ() (জন্ম: ডিসেম্বর ১১, ১৯১১ - মৃত্যু: আগস্ট ৩০, ২০০৬) নোবেল বিজয়ী মিশরীয় সাহিত্যিক। নাগিব মাহফুজ ১৭ বছর বয়স থেকে লেখালেখি শুরু করেন। ১৯৩৯ সালে তার প্রথম উপন্যাস প্রকাশিত হয়। জীবদ্দশায় ৩০টি উপন্যাস লিখেলও ১৯৫৫ থেকে ১৯৫৭ সালের মধ্যে প্রকাশিত কায়রো ট্রিলজি তাকে আরব সাহিত্যের এক অনন্য উচ্চতায় তুলে ধরেন। এতে তিনি ইংরেজ শাসন থেকেমুক্ত হওয়ার সময়কালে মিশরের ঐতিহ্যবাহী শহুরে জীবনধারা ফুটিয়ে তোলেন । এ উপন্যাসের স্বীকৃতি স্বরূপ তিনি ১৯৮৮ সালে সাহিত্যে নোবেল পুরস্কার পান। নাগিব মাহফুজের উপন্যাসের প্রায় অর্ধেকেরও বেশীর চলচ্চিত্রায়ন হয়েছে। উপন্যাসের পাশাপাশি তিনি ১০০ টিরও বেশি ছোটগল্প রচনা করেছেন। এগুলির বেশীর ভাগই পরে ইংরেজিতে অনুদিত হয়েছে।
প্রাথমিক জীবন ও শিক্ষা

নাগিব মাহফুজ মধ্যবিত্ত মুসলিম পরিবারে জন্মগ্রহণ করেন। তার পরিবার কঠোর ইসলামি অনুশাসন মেনে চলত। তিনি একজন লেখক হবেন তা কল্পনাতেও ভাবেন নি।"
মাত্র সাত বছর বয়সে তিনি মিশরীয় বিপ্লবে ১৯১৯ অংশ গ্রহণ করেন। তার উপর একটি বড় প্রভাব পরে। ব্রিটিশ সৈন্যদের তিনি খুব কাছ থেকে প্রায়ই বিক্ষোভকারী ঈমানদার নারী ও পুরুষদের উপর অগ্নিসংযোগ করতে দেখেন। তার প্রথম দিকের বছর গুলোতে, মাহফুজ নিষ্পাপ নিষ্কলঙ্ক ও হাফিজ নাজিব দ্বারা প্রভাবিত হয়েছিলেন।
তার মাধ্যমিক পরীক্ষার পরে, তিনি দর্শন বিভাগে ১৯৩০ সালে ভর্তি হন মিশরীয় বিশ্ববিদ্যালয় (বর্তমানে কায়রো বিশ্ববিদ্যালয়)। ১৯৩৪ সালে স্নাতক ডিগ্রি অর্জন করেন। এর পর ১৯৩৬ সালে দর্শনের গবেষণা কাজে একটি বছর অতিবাহিত করেন। পরে তিনি গবেষণা পরিত্যাগ করেন এবং একটি পেশাদার লেখক হয়ে যান। মাহফুজ তারপর আল-রিসালায়ের জন্য একজন সাংবাদিক হিসেবে কাজ করেন, এবং এল-হিলাল এবং আল-আহরাম ছোটোগল্প লিখতে অবদান রাখেন।
তথ্যসূত্র

* দৈনিক প্রথম আলো ৩১ আগস্ট ২০০৬: বর্ষ ৮, সংখ্যা ২৯১


বিষয়শ্রেণী:সাহিত্যিকদের জীবনী
বিষয়শ্রেণী:মিশরীয় সাহিত্যিক
বিষয়শ্রেণী:আফ্রিকান সাহিত্যিক
বিষয়শ্রেণী:নোবেল বিজয়ী সাহিত্যিক
বিষয়শ্রেণী:১৯১১-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:২০শ শতাব্দীর ঔপন্যাসিক
বিষয়শ্রেণী:কায়রোর ব্যক্তি
বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ছোটগল্পকার
বিষয়শ্রেণী:মিশরীয় নোবেল বিজয়ী
ওব নদী

থাম্ব|ওব নদী
ওব নদী (রুশ: Обь) রাশিয়ার সাইবেরিয়ার পশ্চিম অংশের একটি নদী। এটি রাশিয়ার ৪র্থ বৃহত্তম নদী। নদীটি দক্ষিণ-পশ্চিম সাইবেরিয়ার আলতাই পর্বতমালার উত্তর ঢালে, মঙ্গোলিয়ার সাথে রাশিয়ার সীমান্তে, উৎপত্তি লাভ করেছে। ৩,৬৮০ কিলোমিটার দীর্ঘ নদীটি প্রথমে উত্তর-পশ্চিম দিকে প্রবাহিত হয়েছে এবং প্রধান উপনদী ইর্তিশ নদীর সাথে মিলিত হবার পর উত্তর দিকে প্রবাহিত হয়ে উত্তর মহাসাগরের বাহু ওব উপসাগরে পতিত হয়েছে। ওব নদীবিধৌত এলাকার আয়তন প্রায় ২৬ লক্ষ বর্গকিলোমিটার। নদীটি প্রধানত কাঠ এবং শস্য পরিবহনে ব্যবহার করা হয়। তবে শীতকালে বরফ জমে পরিবহন বাধাগ্রস্ত হয়। ওবের উৎসের কাছে নদীতীরে কিছু শিল্পশহর এবং একটি জলবিদ্যুৎ প্রকল্প আছে। ওব-ইর্তিশ নদীর মিলিত নদীব্যবস্থার দৈর্ঘ্য প্রায় ৫৪১০ কিলোমিটার।

ওস্তিয়াকদের কাছে নদীটি আস, ইয়াগ, কোলতা ও ইয়ামা নামে, সামুইদদের কাছে কোলতা বা কুয়ে নামে, এবং সাইবেরীয় তাতারদের কাছে এটি ওমর বা উমর নামে পরিচিত।
তথ্যসূত্র

বিষয়শ্রেণী:রাশিয়ার নদী
ভোল্‌ফগাং পাউলি

থাম্ব|242x242পিক্সেল|উলফগ্যাং পাওলির আবক্ষ (১৯৬২)
ভোল্‌ফগাং এর্ন্‌স্ট পাউলি (এপ্রিল ২৫, ১৯০০ – ডিসেম্বর ১৫, ১৯৫৮) ছিলেন একজন বিখ্যাত অস্ট্রীয় পদার্থবিজ্ঞানী।
কর্মজীবন

তিনি পাউলির বর্জন নীতির আবিষ্কারক হিসাবে বিখ্যাত হয়ে আছেন। ১৯২৫ সালে করা তার এই কাজের জন্য, ১৯৪৫ সালে তিনি পদার্থবিজ্ঞানে নোবেল পুরস্কার লাভ করেন। তেজস্ক্রিয়তার একটি গুরত্বপুর্ণ দিক বিটার অবক্ষয় নিয়ে কাজ করতে গিয়ে তিনি নতুন কণা নিউট্রিনো -র প্রস্থাবও করেন। ১৯৪৬ সালে আমেরিকার নাগরিকত্ব লাভ করেন।
তথ্যসূত্র

বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:অস্ট্রীয় পদার্থবিজ্ঞানী
বিষয়শ্রেণী:১৯০০-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:মিশিগান বিশ্ববিদ্যালয়ের শিক্ষক
বিষয়শ্রেণী:লরেন্টজ মেডেল বিজয়ী
বিষয়শ্রেণী:মাক্স প্লাংক পদক বিজয়ী
বিষয়শ্রেণী:অস্ট্রীয় নোবেল বিজয়ী
বিষয়শ্রেণী:কার্ল ইয়ুং
বিষয়শ্রেণী:সুইজারল্যান্ডে ক্যান্সারে মৃত্যু
বিষয়শ্রেণী:অগ্ন্যাশয়ের ক্যান্সারে মৃত্যু
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:কোয়ান্টাম পদার্থবিজ্ঞানী
বিষয়শ্রেণী:ভিয়েনার বিজ্ঞানী
বিষয়শ্রেণী:সুইজারল্যান্ডীয় নোবেল বিজয়ী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:মাতেউচি পদক বিজয়ী
কোয়ার্ক

কোয়ার্ক হলো (kwɔːrk, kwɑːrk) একটি প্রাথমিক কণা এবং বস্তুরল একটি মৌলিক উপাদান। কোয়ার্কগুলি হ্যাড্রন নামে যৌগিক কণা গঠন করে, যার মধ্যে সবচেয়ে স্থিতিশীল কণাগুলো হলো প্রোটন এবং নিউট্রন যা পরমাণুর নিউক্লিয়াসের উপাদান। আয়নিক বন্ধন নামে পরিচিত একটি ঘটনার কারণে কোয়ার্ক সরাসরি পর্যবেক্ষণ করা বা বিচ্ছিন্নভাবে পাওয়া যায় না। এদের হ্যাড্রনগুলির মধ্যেই পাওয়া যেতে পারে, যার মধ্যে রয়েছে ব্যারিয়ন (যেমন প্রোটন এবং নিউট্রন) এবং মেসন। এই কারণে, কোয়ার্কের সম্পর্কে যা কিছু জানা গেছে তা হ্যাড্রনের পর্যবেক্ষণ থেকে নেওয়া হয়েছে।

কোয়ার্কের তড়িৎ আধান, ভর, রঙ আধান, এবং স্পিন সহ বিভিন্ন অন্তর্নিহিত বৈশিষ্ট্য আছে। এরা কণা পদার্থবিজ্ঞানের প্রমিত মডেলের একমাত্র মৌলিক কণা যা মৌলিক বল (তড়িচ্চুম্বকীয় বল, মহাকর্ষ বল, সবল নিউক্লিয় বল এবং দুর্বল নিউক্লিয় বল) নামে পরিচিত চারটি মৌলিক মিথস্ক্রিয়ার অভিজ্ঞতা লাভ করে, সেইসাথে একমাত্র পরিচিত কণা যার তড়িৎ আধান কোন প্রাথমিক আধানের পূর্ণসাংখ্যিক গুণিতক নয়।


কোয়ার্ক হলো একপ্রকার মৌলিক কণিকা। এরা হ্যাড্রনের গঠন উপাদান। মুরে জেল-ম্যান এদের নাম দেন কোয়ার্ক। নামটি জেমস জয়েস এর ফিনেগান্স ওয়েক উপন্যাসের একটি হেঁয়ালিপূর্ণ উক্তি: "মাস্টার মার্কের তিনটি কোয়ার্ক!" থেকে নেয়া হয়েছে।

কোয়ার্ক এর ছয়টি ফ্লেভার আছে: আপ, ডাউন, চার্ম, স্ট্রেঞ্জ, টপ ও বটম। এই প্রতিটি ফ্লেভারের আছে তিনটি করে বর্ণ: লাল, সবুজ ও নীল। কোয়ার্কের তড়িতাধান ভগ্নাংশ (প্রোটন বা পদার্থবিজ্ঞানের ইলেক্ট্রন তুলনায়) পরিমাণ হয়ে থাকে।


প্রোটন এবং নিউট্রন হলো হ্যাড্রনের উদাহরণ। ১টি প্রোটন প্রকৃতপক্ষে ২টি আপ ও ১টি ডাউন কোয়ার্ক নিয়ে গঠিত। আর ১টি নিউট্রন ২টি ডাউন এবং ১টি আপ কোয়ার্কের সমন্বয়ে গঠিত।

আপ ও ডাউন কোয়ার্কের চার্জ বা তড়িতাধান নিম্নরূপে বের করা যায়: (প্রোটনের চার্জকে একক ধরে)

সমীকরণ ১ : ২ আপ চার্জ + ১ ডাউন চার্জ = ১ প্রোটন চার্জ = ১
সমীকরণ ২ : ১ আপ চার্জ + ২ ডাউন চার্জ = ১ নিউট্রন চার্জ = ০

সমীকরণ (১) ও (২) থেকে পাই, ১ ডাউন চার্জ = -১/৩ এবং ১ আপ চার্জ = ২/৩।

আপ ও ডাউন ছাড়াও অন্য ফ্লেভারের কোয়ার্ক দিয়ে কণা গঠন করা সম্ভব, কিন্তু এদের ভর অপেক্ষাকৃত বেশি বলে, সৃষ্ট কণাগুলি স্বল্পস্থায়ী হয়ে থাকে। কিছু সময় পরই, এই ভারী কণাগুলি প্রোটন বা নিউট্রনে বিভাজিত হয়ে পড়ে।
ইতিহাস

right|thumb|upright|২০০৭ সালে টেড সম্মলনে মারি গেল-মান ১৯৬৪ সালে, পদার্থবিদ মারি গেল-মান ও জর্জ উইগ প্রথম কোয়ার্ক মডেল উপস্থাপন করেন ।
তথ্যসূত্র

বিষয়শ্রেণী:পারমাণবিক পদার্থবিজ্ঞান
বিষয়শ্রেণী:মৌলিক কণিকা
রাইন নদী

রাইন (ওলন্দাজ: Rijn, ফরাসি: Rhin, জার্মান:Rhein, ইতালীয়: Reno, লাতিন: Rhenus: ( )), ইউরোপের দীর্ঘতম ও সর্বাপেক্ষা গুরুত্বপূর্ণ নদীসমূহের মধ্যে অন্যতম। এর দৈর্ঘ্য ১,৩২০ কিমি (৮২০ মাইল)। প্রতিসেকেন্ডে গড়ে এর মধ্য দিয়ে ২,০০০ ঘন মিটার জল বয়ে যায়। নদীটির নাম এসেছে সেল্টিক ভাষার রেনোস (Renos) শব্দ থেকে, যার আক্ষরিক অর্থ যা প্রবাহিত হচ্ছে (এই শব্দটি আবার এসেছে প্রটো-ইন্দো-ইউরোপায়ন শব্দমূল রেই (rei = প্রবাহিত হওয়া, দৌড়ানো), যার থেকে ইংরেজি Run (দৌড়ানো) শব্দটিও এসেছে)।

রাইন ও দানিউব ছিল রোম সাম্রাজ্যের উত্তর সীমানা। তখন থেকেই রাইন নদীপথ হিসাবে গুরুত্বপূর্ণ ভূমিকা পালন করছে। এটি সামরিক প্রতিরক্ষা, এবং স্থানীয় ও আন্তর্জাতিক সীমানা নির্ধারণেও ভূমিকা রেখেছে। এর দুপাশ জুড়ে রয়েছে বহু দুর্গ, ও প্রাচীন প্রতিরক্ষা স্থাপনা। রাইন নদীর উৎস আল্পস পার্বত্য অঞ্চল।
thumb|300px|Lorelei|Loreley
তথ্যসূত্র

বিষয়শ্রেণী:জার্মানির নদী
বিষয়শ্রেণী:ফ্রান্সের নদী
বিষয়শ্রেণী:আন্তঃসীমান্ত নদী
বিষয়শ্রেণী:পশ্চিম ইউরোপের ভূগোল
বিষয়শ্রেণী:স্রংস ও গ্রাবেন
বিষয়শ্রেণী:নেদারল্যান্ডসের নদী
বিষয়শ্রেণী:অস্ট্রিয়ার নদী
বিষয়শ্রেণী:ইউরোপের আন্তর্জাতিক নদী
পুঁজি

পুঁজি বলতে দ্রব্য ও অর্থের এমন সমষ্টিকে বোঝায়, যার সাহায্যে ভবিষ্যতে আয় উপার্জন করা সম্ভব। সাধারণত, ভোগদ্রব্য ও নিত্যপ্রয়োজনীয় বা ব্যক্তিগত উপভোগের জন্য ব্যয় করা অর্থকে পুঁজি হিসেবে ধরা হয় না। অর্থাৎ কোন ব্যবসা প্রতিষ্ঠানের জমি, দালানকোঠা, যন্ত্রপাতি, গুদাম, কাঁচামাল, স্টক, বন্ড, ও ব্যাংক অ্যাকাউন্টের টাকা ইত্যাদি পুঁজি। কিন্তু বসবাসের ঘর, আসবাবপত্র, গাড়ি ও ব্যক্তিগত উপভোগে ব্যবহৃত অন্যান্য দ্রব্য বা অর্থ পুঁজি নয়।

হিসাববিজ্ঞানের সুক্ষ্মতর সংজ্ঞায় পুঁজি হল কোন নির্দিষ্ট সময়ে একজন ব্যক্তি বা একটি করপোরেশনের সেই সমস্ত সম্পত্তি, যেগুলি ঐ সম্পত্তি থেকে প্রাপ্ত আয়ের থেকে আলাদা। কোম্পানিদের তাই নির্দিষ্ট সময়ে সম্পদের জন্য আলাদা একটি ব্যালেন্স শীট এবং আয়ের ধারা প্রদর্শনকারী আরেকটি ভিন্ন অ্যাকাউন্ট থাকে।
পুঁজির প্রকারভেদ

পুঁজি স্থির ও আবর্তনশীল এই দুই ধরনের হয়। যে সমস্ত জিনিস বারবার উৎপাদনের কাজে ব্যবহৃত হয়, যেমন জমি, দালানকোঠা, যন্ত্রপাতি, ইত্যাদি, তাদেরকে স্থির পুঁজি বলে। আর যেসমস্ত জিনিস বারবার উৎপাদনের ব্যবহার করা যায় না, যেমন কাঁচামাল, জ্বালানি, শ্রমিকদের বেতনের অর্থ, ইত্যাদি, তাদেরকে আবর্তনশীল পুঁজি বলে।

আবার পুঁজিকে তরল ও জমাট এই দুই ভাগেও ভাগ করা যায়। যে সমস্ত সম্পদ খুব সহজেই নগদ টাকায় রূপান্তরিত করে নেয়া যায়, তাদেরকে তরল পুঁজি বলে, যেমন- সমাপ্ত পণ্য, স্টক, বন্ড ইত্যাদি। অন্যদিকে দালানকোঠা, যন্ত্রপাতি ইত্যাদি যেসব সম্পদ সহজেই নগদ টাকায় রূপান্তর করে নেওয়া যায় না তাদেরকে জমাট পুঁজি বলে।


বিষয়শ্রেণী:অর্থনীতি (সামাজিক বিজ্ঞান)
বিষয়শ্রেণী:পুঁজি
বিষয়শ্রেণী:পুঁজিবাদ
যোগান ও চাহিদা

অর্থনীতির ভাষায় চাহিদা এবং যোগান বলতে কোন একটি পণ্যের বা সেবার ক্রেতা ও বিক্রেতার মধ্যে বিদ্যমান বাজার সম্পর্ক বোঝায়। বাজারে কোন পণ্যের দাম এবং সরবরাহ কী-রূপ হবে তা চাহিদা ও যোগানের মধ্যে বিরাজমান সম্পর্ক দ্বারাই নির্ধারিত হয়। ব্যষ্টিক অর্থনীতির ক্ষেত্রে এটি একটি মৌলিক সম্পর্ক এবং বিভিন্ন অর্থনৈতিক অবস্থার ব্যাখ্যার পাশাপাশি নতুন নতুন তত্ত্ব তৈরির ক্ষেত্রেও এটি প্রায় সর্বদা ব্যবহৃত হয়। আন্টোনিও অগাস্টিন কর্নো এটি সর্বপ্রথম বর্ণনা করেন এবং আলফ্রেড মার্শাল এটিকে জনপ্রিয় করে তোলেন। এই মডেল এর মতে একটি মুক্ত প্রতিযোগিতামুলক বাজারে পণ্যের প্রকৃত বিক্রয় মূল্যই ভোক্তার চাহিদা এবং বিক্রেতার সরবরাহের মধ্যে সামঞ্জস্য বিধান করে এবং একটি সাম্যাবস্থা প্রতিষ্ঠা করে।
ইতিহাস

“যোগান ও চাহিদা” শব্দগুচ্ছ সর্বপ্রথম ব্যবহার করেন জেমস ডানহ্যাম স্টুয়ার্ট তার ১৭৬৭ সালে প্রকাশিত “রাজনৈতিক অর্থনীতির কার্যকারণ অনুসন্ধান” বইটিতে। ১৭৭৬ সালে অ্যাডাম স্মিথ তার “জাতিসমূহের সম্পদ” বইটিতে এবং ডেভিড রিকার্ডো তার “রাজনৈতিক অর্থনীতির কার্যকারণ ও করারোপ” বইটিতেও এই শব্দগুচ্ছ ব্যবহার করেন।

“জাতিসতক সম্পদ” বইটিতে স্মিথ ধরে নিয়েছিলেন যে সরবরাহ মূল্য সর্বদা স্থির থাকবে এবং দাম কমলে বা বাড়লে চাহিদা বাড়বে বা কমবে। রিকার্ডো তার ধারণাগুলো প্রকাশ করার সময় এই অনুমানগুলোর উপর আর অধিক জোর দিয়েছিলেন। ১৮৩৮ সালে সম্পদের গাণিতিক বিধিমালা সংক্রান্ত গবেষণা প্রবন্ধে তিনি চাহিদা ও যোগানের মধ্যে একটি গাণিতিক সম্পর্ক দাঁড় করান।

উনিশ শতকের শেষদিকে প্রান্তিক(marginalist) চিন্তাধারার সূচনা ঘটে। স্ট্যনলি জেভন্স, কার্ল মেঞ্জার ও লিও ওয়াল্রস এই বিষয়টির সূচনা করেন। মূল ধারণাটি ছিলো এই যে, মূল্য নির্ধারিত হয় সর্বাধিক মূল্য দ্বারা,আর এটাই প্রান্তিক মূল্য। অ্যাডাম স্মিথ যে ধারণা করেছিলেন যে মূল্য নির্ধারিত হয় সরবরাহ মূল্য থেকে, তার থেকে এটা ছিল অনেকদূর সরে আসা।

১৮৯০ সালে আলফ্রেড মার্শাল রচিত “অর্থনীতির কার্যকারণ” গ্রন্থটিতে এই ধারণাটি আরো উন্নতি লাভ করে। লিও ওয়াল্রস এর সাথে মার্শালও একটি সাম্যাবস্থার খোঁজ করতে থাকেন যেখানে চাহিদা ও যোগান রেখা দুটি মিলিত হবে। তারা বাজারের ওপর এদের প্রভাবও বোঝার চেষ্টা করলেন। উনিশ শতকের শেষ থেকেই চাহিদা ও যোগানের এই সম্পর্কগুলো মোটামুটি অপরিবর্তিত রয়েছে। আর অধিকাংশ গবেষণায় হয়েছে এদের ব্যতিক্রমগুলোকে পর্যালোচনা করা নিয়ে।


বিষয়শ্রেণী:অর্থনীতি (সামাজিক বিজ্ঞান)
বিষয়শ্রেণী:বাজার (অর্থশাস্ত্র)
লেসে-ফেয়ার

লেসে-ফেয়ার বা স্বেচ্ছায় বাণিজ্য () এমন একটি অর্থনৈতিক ব্যবস্থা বা পরিবেশ যেখানে ব্যক্তি মানুষ বা ব্যক্তি মালিকানাধীন ব্যবসায় প্রতিষ্ঠানের মধ্যে কোনরূপ সরকারি হস্তক্ষেপ ব্যতিরেকে ব্যবসায়-বাণিজ্য ও বিনিময় চলে৤ রাষ্ট্রের এহেন দৃষ্টিভঙ্গীকে অবাধনীতি বলা হয়। এটি ফরাসী "লেসে ফেয়ার, লেসে আলের, লেসে পাসে" প্রবচনটির সংক্ষিপ্ত রূপ যার অর্থ "করতে দাও, যেতে দাও, পাশ কাটাতে দাও"। এরকম পরিবেশে কোন ব্যবসায়-বাণিজ্যের ওপর সরকার আরোপিত শুল্ক-কর, ভর্তুকি, কোটা ইত্যাদি কোনরূপ সরকারি প্রত্যক্ষ বা পরোক্ষ হস্তক্ষেপ থাকবে না৤ অষ্টাদশ শতাব্দীতে ফ্রান্সে ফিযিওক্র্যাটরা ব্যবসায়-বাণিজ্যের ওপর সরকারি নিয়ন্ত্রণ হ্রাসের দাবীতে এই লেসে-ফেয়ার তত্ত্বের প্রচার করে৤

সরকারী নিয়ন্ত্রণ ঊনবিংশ শতাব্দীর প্রথম ভাগে এবং মধ্য ভাগ থেকে এই শব্দটি মুক্ত বাজার অর্থনীতির সমার্থক শব্দ হিসেবে ব্যবহৃত হয়ে আসছে। ইংরেজি ভাষার জগতে এই শব্দের আবির্ভাব ১৭৭৪ সালে জর্জ হোয়াটলির লিখা "Principles of Trade" গ্রন্থে। এই শব্দটির সাধারণ অর্থ, ন্যূনতম সরকারি হস্তক্ষেপের কারণে যে ব্যবস্থায় ব্যক্তিগত প্রচেষ্টা এবং উৎপাদন ব্যবস্থার ব্যাপক স্বাধীনতা থাকে সেই ব্যবস্থাই সর্বোত্তম।
তথ্যসূত্র

[{অ্যাসিওরেনস ডাইজেস্ট}]

বিষয়শ্রেণী:অর্থনীতি
বিষয়শ্রেণী:অর্থনীতি (সামাজিক বিজ্ঞান)
বিষয়শ্রেণী:পুঁজিবাদ
বিষয়শ্রেণী:ব্যক্তিবাদ
বিষয়শ্রেণী:রাজনৈতিক আন্দোলন
বিষয়শ্রেণী:রাজনৈতিক তত্ত্ব
বিষয়শ্রেণী:ডানপন্থী রাজনীতি
বিষয়শ্রেণী:নব্য উদারনীতিবাদ
বিষয়শ্রেণী:ডানপন্থী মতাদর্শ
বিষয়শ্রেণী:অর্থনৈতিক উদারনীতি
বিষয়শ্রেণী:ধ্রুপদী উদারনীতি
ধোবাউড়া উপজেলা

ধোবাউড়া বাংলাদেশের ময়মনসিংহ জেলার অন্তর্গত একটি উপজেলা। পূর্বে এটি নেত্রকোণা জেলার (তৎকালীন মহকুমা) অন্তর্গত ছিল।
অবস্থান ও আয়তন

ধোবাউড়া উপজেলার উত্তরে ভারতের মেঘালয়, দক্ষিণে ফুলপুর উপজেলা ও নেত্রকোণা জেলার পূর্বধলা উপজেলা, পূর্বে নেত্রকোণা জেলার দুর্গাপুর উপজেলা, পশ্চিমে হালুয়াঘাট উপজেলা।
প্রশাসনিক এলাকা

ধোবাউড়া উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ধোবাউড়া থানার আওতাধীন।

;ইউনিয়নসমূহ:
* ১নং দক্ষিণ মাইজপাড়া
* ২নং গামারিতলা
* ৩নং ধোবাউড়া
* ৪নং পোড়াকান্দুলিয়া
* ৫নং গোয়াতলা
* ৬নং ঘোষগাঁও
* ৭নং বাঘবেড়
ইতিহাস

বিভিন্ন তথ্যমতে অষ্টাদশ শতাব্দির মাঝামাঝি সময়ে এ এলাকায় স্বর্গীয় বাবু গৌরিবল্লভ সেন নামে এক বিশিষ্ট জোতদার ও সম্মানিত ব্যক্তি বসবাস করতেন। তৎকালীন তাঁর মালিকানাধীন এক পুকুরের পাড়ে সীতা নামক এক ধোপার নেতৃত্বে কিছু সংখ্যক ধোপা বাস করতেন। যে পুকুরের পাড়ে তারা বসবাস করতেন সেই পুকুরটি এখনো 'সীতার দীঘি' নামে পরিচিতি। কথিত আছে যে, সীতা নামক ওই ধোপাকে খুঁজে পাওয়া যাচ্ছিলনা। এক/দুই দিন পর ওই পুকুরে তাঁর লাশ ভাসতে দেখা যায়। ইহা একটি ভৌতিক কান্ড মনে করে তাঁর নেতৃত্বাধীন ধোপারা ভয়ে কাউকে না জানিয়ে ওই পুকুরের পাড় তথা এ এলাকা ছেড়ে অজানা স্থানে চলে যান। তখন থেকে এলাকাটি ধোপাউড়া নামে পরিচিত হতে থাকে এবং কালক্রমে ধোবাউড়া নামে একটি গ্রাম ও মৌজা প্রতিষ্ঠা লাভ করে। ওই গ্রামের নাম ধরেই পরবর্তী সময়ে ধোবাউড়া ইউনিয়ন প্রতিষ্ঠিত হয়। ধোবাউড়া ইউনিয়নের নামেই ১৯৭৬ সালে প্রতিষ্ঠিত থানার নাম রাখা হয় 'ধোবাউড়া থানা'। ১৯৮৩ সালে ‍ধোবাউড়া থানাটি ধোবাউড়া উপজেলায় রূপান্তরিত হয়।

বিভিন্ন তথ্যমতে অষ্টাদশ শতাব্দির মাঝামাঝি সময়ে অর্থাৎ প্রায় আড়াই শত বছর পূর্বে ধোবাউড়া গ্রামের নামকরণ হয়। যা, কালের পরিক্রমায় গ্রাম থেকে ইউনিয়ন, ইউনিয়ন থেকে থানায় এবং ১৯৮৩ সনে থানা থেকে ধোবাউড়া উপজেলায় পরিণত হয়।

অন্যদিকে আজ থেকে মাত্র ৯০-৯৫ বছর পূর্বে, এলাকার গণ্যমাণ্য ব্যক্তিবর্গ, ধোবাউড়া গ্রামের উত্তর - পূর্ব কোণে, সাতারকালী নদীর পশ্চিম পারে একটি বাজার প্রতিষ্ঠা করেন। তাঁরা এর নাম রাখেন ঝিকুয়া বাজার । পরবর্তীতে তাঁদের প্রচেষ্টায় ঝিকুয়া বাজারে একটি ডাকঘর স্থাপিত হয়।

বাজারটির নামকরণ এর বিষয়ে বিভিন্ন ধরনের মতামত পাওয়া যায়। লিখিত আকারে প্রকাশ করার মতো নির্ভরযোগ্য কোন তথ্য এখনো পাওয়া যায় নাই।

১৯৮৩ সালে উপজেলা প্রতিষ্ঠিত হওয়ার পর আবারো এলাকার গণ্যমাণ্য ব্যক্তিবর্গের দাবীর প্রেক্ষিতে, প্রথম উপজেলা নির্বাহী অফিসার প্রয়াত জনাব এ কে এম আবদুল মতিন মহোদয় ডাকঘরের নাম, ঝিকুয়া বাজারের স্থলে ধোবাউড়া প্রতিস্থাপন করেন।

এর পর থেকে ঝিকুয়া বাজারের নামটি ক্রমান্বয়ে ধোবাউড়া বাজার নামে প্রতিষ্ঠালাভ করে।
শিক্ষা

এই এলাকার শিক্ষা ব্যবস্থা তেমন উন্নত না। এখানে প্রাথমিক বিদ্যালয়, মাধ্যমিক বিদ্যালয়, উচ্চ মাধ্যমিক বিদ্যালয়, ও কিন্ডার গার্ডেন স্কুল আছে। ধোবাউড়া এলাকায় নারী শিক্ষায় অগ্রনী ভূমিকা পালন করে চলেছে ধোবাউড়া মহিলা ডিগ্রী কলেজ।
অর্থনীতি

প্রধান অর্থকারী ফসল ধান । অনেকেই মাছ চাষ করে জীবিকা নির্বাহ করেন । এখানে নানা পেশার লোকজন বসবাস করে । কৃষি কাজই এই এলাকার মানুষের জীবিকা নির্বাহের প্রধান উপায়।
নদীসমূহ

ধোবাউড়া উপজেলায় একটি নদী এবং একটি নদ আছে। সেগুলো হচ্ছে নিতাই নদী এবং কংস নদ।
উল্লেখযোগ্য ব্যক্তিত্ব

* তহুরা খাতুন, ফুটবল খেলোয়াড়
* মারিয়া মান্ডা, ফুটবল অধিনায়ক
* শিউলি আজিম, ফুটবলার
* সানজিদা আক্তার, ফুটবলার
* শামছুন্নাহার, ফুটবলার
তথ্যসূত্র
বহিঃসংযোগ

*


বিষয়শ্রেণী:ধোবাউড়া উপজেলা
বিষয়শ্রেণী:ময়মনসিংহ জেলার উপজেলা